( 100 ) 
proprius dividitur in duos fasciculos divergentes. (Vide 1c , fig. 6. tab. III. 
et D. fig. 1 et 2. tab. XV^II - XJ^III. ) 
Forma. Hic musculus est complanatus , longior quam latior, triangularis, apice 
versus oesophagum contorto, basi ad partem anteriorem labii superioris 
Fibrae, cohaerente. Adeo tenuis est et exiguus ut ejus fibras perspicere inibi non 
licuerit. Sed dubitandi ratio hic subest an revera sit Musculus ? Nonne 
esset duplicatura membranae mucosae quae, involvens labrum superius 
ad faciem ejus internam et inferiorem, in se ipsam colligitur, ut sic effor- 
met froenum quod ipsum retineat et impediat nimium motum, sive in 
prehensione alimentorum, sive in formatione foraminum aut canalium 
terrenorum ? Hunc nodum solvere non audeo ; omnes enim oris partes , 
quamvis illis diu operam navaverim, novo examini subjici debent. Primum 
est Invenisse, dixit Newtonj satis est igitur hic exponere primas meas 
observationes. 
5°. De musculo proprio labii inferioris. 
Positio. Hic musculus occupat et constituit integram portionem anteriorem 
labii inferioris. Efformat massam carnosam , bilobatam , visibilem tan- 
tummodo ad externam partem, quum animal cibum sumit vel quum os 
hiat. ( Vide gg, fig. 5 et 6. tab. III. et g } fig. 1 et 2. tab. IJ^. ) 
Forma. Forma musculi proprii labelli inferioris est globulosa, depressa, multo 
latior quam longior. Constat ad partem anteriorem et faciem externam 
duabus speciebus loborum ellipticorum leviter arcus in modum curvato- 
rum et exterius progredientium. Hi lobi separantur specie scissuras 
( 1, fig. 6. tab. III.) distinctae admodum quum labium inferius foras 
protrahitur. 
Fibras. Fibrae hujus musculi circumdantur strato crasso telae cellularis densae, 
quod impedit quominus bene perspiciantur. Ceterum hic musculus similis 
est musculo linguali Hominis , scilicet consistentia molliori , textura densiori 
et tenuiori quam alii musculi distinctus. Ejus facies, quas divido in superio- 
rem sive externam et inferiorem , omnes sunt sulcatae innumeris lineolis 
intersecatis, quae eo magis sunt visibiles quo minus distenditur labrum. 
Facies et rela- Facies ejus superior permeatur etiam sulco longitudinali, qui exterius 
